
ΕΛΛΗΝΙΚΗ ΔΗΜΟΚΡΑΤΙΑΊλιον, 20.04.2026

ΝΟΜΟΣ ΑΤΤΙΚΗΣ
ΔΗΜΟΣ ΙΛΙΟΥ
ΓΡΑΦΕΙΟ ΔΗΜΑΡΧΟΥ



Δελτίο Τύπου
Με μεγάλη συμμετοχή ολοκληρώθηκαν τα 
«ΙΛΙΑ – Βασίλης Κουκουβίνος 2026» στον Δήμο Ιλίου

[bookmark: _GoBack]Με μεγάλη συμμετοχή πολιτών, μαθητών, συλλόγων, αθλητικών σωματείων και φορέων της πόλης ολοκληρώθηκαν τα «ΙΛΙΑ - Βασίλης Κουκουβίνος 2026», ένας από τους σημαντικότερους και πιο ιστορικούς θεσμούς του Δήμου Ιλίου. 
Το φετινό τριήμερο αποτέλεσε μια ζωντανή γιορτή παιδείας, πολιτισμού και αθλητισμού, αναδεικνύοντας για ακόμη μια χρονιά τη δύναμη των ανθρώπων της πόλης, των σχολείων, των συλλόγων και της νέας γενιάς. 
Οι εκδηλώσεις ξεκίνησαν την Παρασκευή 22 Μαΐου στο 2ο Κλειστό Γυμναστήριο «Γεώργιος Κακούρης», με τους μαθητές και τις μαθήτριες των σχολείων του Δήμου Ιλίου, σε συνεργασία με τους Συλλόγους Γονέων και Κηδεμόνων, να παρουσιάζουν χορευτικά προγράμματα με παραδοσιακούς και μοντέρνους ρυθμούς, γεμίζοντας τον χώρο με κίνηση, χαρά και δημιουργικότητα. 
Την ίδια μέρα, για δεύτερη συνεχόμενη χρονιά, τα  «ΙΛΙΑ - Βασίλης Κουκουβίνος 2026» άνοιξαν με συναυλία που πραγματοποιήθηκε σε συνδιοργάνωση με την Περιφέρεια Αττικής και τον Δήμο Ιλίου, με τη Nina Lotsari να παρουσιάζει τον της καλοκαιρινό project "One World - One Stage", μια πολυπολιτισμική μουσική παράσταση υψηλής αισθητικής, με 7 μουσικούς επί σκηνής. 
Το Σάββατο 23 Μαΐου, τη σκυτάλη πήραν τα μουσικοχορευτικά δρώμενα με τη συμμετοχή των Χορευτικών Τμημάτων της Διεύθυνσης Πολιτισμού, των ΚΑΠΗ του Δήμου Ιλίου, καθώς και των εθνικοτοπικών και πολιτιστικών συλλόγων της πόλης. Μέσα από ρυθμούς, φορεσιές, τραγούδια και χορούς από διαφορετικές περιοχές της Ελλάδας, η βραδιά ανέδειξε την ζωντανή παράδοση του τόπου μας. 
Οι εκδηλώσεις ολοκληρώθηκαν την Κυριακή 24 Μαΐου, με τις αθλητικές επιδείξεις από τα ΚΑΠΗ, τους αθλητικούς συλλόγους και σωματεία του Δήμου Ιλίου, Οι συμμετέχοντες παρουσίασαν προγράμματα που ανέδειξαν την προσπάθεια και την ομαδικότητα στέλνοντας το μήνυμα της συμμετοχής για όλες τις ηλικίες.

